stanford-oval/wikipedia huggingface dataset:
דרום אפריקה במשחקים האולימפיים לנוער
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 54 ספורטאים שהתחרו ב-14 ענפים. המשלחת זכתה במדליית זהב יחידה בענף האתלטיקה בריצת 400 מטר משוכות נערות. כמו כן, המשלחת העפילה לגמר בהדיפת כדור ברזל לנערים, זריקת דיסקוס לנערות והטלת כידון לנערות. בדומה לאולימפיאדת הנוער סינגפור המשלחת הגיעה להישגים נאים בענף השחייה כאשר העפילה למשחי גמר רבים בתחרויות הנערים והנערות. אולם, בניגוד לאולימפיאדת הנוער סינגפור היא לא זכתה במדליות. המשלחת הגיעה להישגים נאים בענף הוקי שדה שנבחרת הנערים סיימה במקום הרביעי ושיפרה את מיקומה לעומת אולימפיאדת הנוער סינגפור. המשלחת סיימה במקום הרביעי בקטגוריית המשקל עד 78 ק"ג לנערות בענף הג'ודו, בענף הקאנו/קיאק המשלחת סיימה במקום החמישי ובענף האופניים נבחרת הנערים סיימה במקום השישי. המשלחת השתתפה בענפים גולף, היאבקות, התעמלות, טניס, טריאתלון, קליעה, רכיבה, שיט וסיימה במקומות נמוכים.
השתתפות במשחקים > משחקי החורף

דרום אפריקה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה ספורטאי יחיד שהתחרה בענף הסקי אלפיני ללא הגעה להישגים משמעותיים. המשלחת לאולימפיאדת הנוער לילהאמר מנתה ספורטאית יחידה שהתחרתה בענף הסקי אלפיני ללא הגעה להישגים משמעותיים.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

דרום אפריקה במשחקים האולימפיים
דרום אפריקה במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
דניאל פונסקה

דניאל פונסקה גאריס (בספרדית: Daniel Fonseca Garis; נולד ב-13 בספטמבר 1969 במונטווידאו) הוא כדורגלן עבר אורוגוואי ששיחק בעמדת החלוץ, וכיום משמש כסוכן שחקנים.
פונסקה שיחק לאורך רוב הקריירה בסרייה א' באיטליה, ובין היתר שיחק בקבוצות הפאר האיטלקיות נאפולי, רומא ויובנטוס. פונסקה רשם 30 הופעות במדי נבחרת אורוגוואי, ובין היתר השתתף עם הנבחרת במונדיאל 1990 וזכה עימה בקופה אמריקה.
קריירת משחק > נבחרת אורוגוואי

בשנת 1990, עוד בטרם יום הולדתו ה-21, זומן פונסקה לסגל נבחרת אורוגוואי על ידי המאמן אוסקר טבארס, במסגרת ההכנות לטורניר מונדיאל 1990 באיטליה.
פונסקה זכה להכלל בסגל הסופי של אורוגוואי לקראת הטורניר. הוא לא שותף בשני משחקיה הראשונים של אורוגוואי, שסיימה בשוויון 0-0 מול ספרד והפסידה 1–3 לבלגיה. במשחק האחרון הייתה חייבת אורוגוואי ניצחון מול קוריאה הדרומית. פונסקה נכנס כמחליף במהלך המחצית השנייה, ודקה אחת בתוך תוספת הזמן נגח את שער הניצחון, 1-0 לאורוגוואי שהעפילה לשמינית הגמר. השער הדרמטי בסיום שלב הבתים הקנה לפונסקה מקום בהרכב מול איטליה המארחת, אך אורוגוואי הודחה מהטורניר עם הפסד 0–2.
פונסקה חזר לסגל הנבחרת רק ב-1993, ושנתיים אחר כך זכה עם אורוגוואי בקופה אמריקה. פונסקה כבש את שערה הראשון של אורוגוואי בטורניר, בניצחון 1–4 על ונצואלה, בדרך למקום הראשון בשלב הבתים. שערו השני והאחרון של פונסקה בטורניר היה בשלב רבע הגמר, בניצחון 1–2 על בוליביה. פונסקה אף שיחק לאורך כל משחק הגמר מול ברזיל, שהגיע להכרעה בדו-קרב פנדלים לאחר שוויון 1-1 בסיום ההארכה. פונסקה לא נכלל בין הבועטים, ואורוגוואי זכתה בטורניר לאחר ניצחון 3–5 בדו-קרב.
פונסקה הוסיף להיכלל בסגל הנבחרת עד לשנת 1997. ב-7 במאי 2002, לאחר שלא נכלל בסגל למשך חמש שנים, זומן פונסקה בן ה-32 במפתיע לסגל של ויקטור פואה, לקראת משחקי ההכנה של אורוגוואי למונדיאל 2002. פונסקה שיחק אז במדי נסיונל אך מיעט לקבל דקות, ולא היה בכושר משחק. הוא לא שותף בשני משחקי ההכנה של נבחרתו במהלך השבועיים הקרובים, עד שנופה מהסגל ולא זכה לשחק בפעם השנייה בגביע העולם.
בסך הכל רשם פונסקה 30 הופעות במדי נבחרת אורוגוואי, בהן כבש 10 שערים.
לאחר הפרישה

עם פרישתו ממשחק, החל פונסקה בקריירה כסוכן שחקנים. הוא משמש בעיקר כסוכנם של כדורגלנים מאורוגוואי, ביניהם שחקני ליגת העל האורוגוואית וכן שחקני קבוצות מהמובילות באירופה, ביניהם מרטין קאסרס, לואיס אלברטו סוארס, פרננדו מוסלרה ושל בנו ניקולאס פונסקה.
תארים

גביע אינטראמריקנה: 1988
גביע רקופה סודאמריקנה: 1989
אליפות אורוגוואי: 2002
אליפות איטליה: 1997/1998
הסופר קאפ האיטלקי: 1997
גביע האינטרטוטו: 1999
קופה אמריקה: 1995
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1989 | נסיונל | אורוגוואי ליגת העל האורוגוואית | 2 | 0 |
| 1990 | נסיונל | אורוגוואי ליגת העל האורוגוואית | 12 | 3 |
| 1990/1991 | קליארי | איטליה סרייה א' | 27 | 8 |
| 1991/1992 | קליארי | איטליה סרייה א' | 23 | 9 |
| 1992/1993 | נאפולי | איטליה סרייה א' | 31 | 16 |
| 1993/1994 | נאפולי | איטליה סרייה א' | 27 | 15 |
| 1994/1995 | רומא | איטליה סרייה א' | 26 | 8 |
| 1995/1996 | רומא | איטליה סרייה א' | 23 | 8 |
| 1996/1997 | רומא | איטליה סרייה א' | 16 | 4 |
| 1997/1998 | יובנטוס | איטליה סרייה א' | 15 | 4 |
| 1998/1999 | יובנטוס | איטליה סרייה א' | 25 | 6 |
| 1999/2000 | יובנטוס | איטליה סרייה א' | 0 | 0 |
| 2000/2001 | יובנטוס | איטליה סרייה א' | 2 | 0 |
| 2001 | ריבר פלייט | ארגנטינה ליגת העל הארגנטינאית | 0 | 0 |
| 2002 | נסיונל | אורוגוואי ליגת העל האורוגוואית | 5 | 2 |
| 2002/2003 | קומו | איטליה סרייה א' | 2 | 0 |
| סה"כ בקריירה | סה"כ בקריירה | סה"כ בקריירה | 236 | 83 |
סטטיסטיקות > נבחרת לאומית

| נבחרת אורוגוואי> שנה | נבחרת אורוגוואי> הופעות | נבחרת אורוגוואי> שערים |
| --- | --- | --- |
| 1990 | 6 | 1 |
1991: 0
1992: 0
| 1993 | 9 | 4 |
1994: 0
| 1995 | 8 | 5 |
| 1996 | 3 | 0 |
| 1997 | 4 | 0 |
| סה"כ | 30 | 10 |
הערות שוליים

↑  ארגנטינה: דניאל פונסקה מצטרף לריבר פלייט, באתר ynet, 15 בינואר 2002
↑  איטליה: דניאל פונסקה חתם בקומו, באתר ynet, 12 בנובמבר 2002
↑  פונסקה חוזר לנבחרת אורוגוואי, באתר וואלה, 7 במאי 2002
↑  אורוגוואי: פונסקה מחוץ לסגל, באתר ynet, 20 במאי 2002
| נבחרת אורוגוואי – מונדיאל 1990 |
| --- | --- | --- |
|  1 אלבס •  2 גוטיירס •  3 דה לאון •  4 הררה •  5 פרדומו •  6 דומינגס •  7 אלסאמנדי •  8 אוסטולסה •  9 פרנצ'סקולי •  10 פס •   11 סוסה •  12 א.פריירה • 13 רבלס •  14 פינטוס סלדניה • 15 קוראה • 16 בנגואצ'אה • 17 מרטינס • 18 אגילרה • 19 פונסקה • 20 ר.פריירה • 21 קסטרו • 22 סאולי • מאמן: טבארס |  1 אלבס •  2 גוטיירס •  3 דה לאון •  4 הררה •  5 פרדומו •  6 דומינגס •  7 אלסאמנדי •  8 אוסטולסה •  9 פרנצ'סקולי •  10 פס •   11 סוסה •  12 א.פריירה • 13 רבלס •  14 פינטוס סלדניה • 15 קוראה • 16 בנגואצ'אה • 17 מרטינס • 18 אגילרה • 19 פונסקה • 20 ר.פריירה • 21 קסטרו • 22 סאולי • מאמן: טבארס | אורוגוואי |
הבחירות לראשות עיריית מוסקבה (1996)

הבחירות לראשות העיר מוסקבה 1996 התקיימו ב-16 ביוני, בו זמנית עם הבחירות לנשיאות. בבחירות זכה בניצחון מוחץ יורי לוז'קוב.
רקע

אחרי התפטרותו של גבריאיל פופוב ב-6 ביוני 1992 לראש העיר של מוסקבה נבחר, סגן ראש עיריית מוסקבה דאז יורי לוז'קוב. הניסיונות של מועצת העיר לקרוא לבחירות מוקדמות בוטלו על ידי בית המשפט. חוק הבחירות לראש העיר של מוסקבה שהחליף את תקנות 1991 אומץ על ידי הפרלמנט העירוני ב-27 בספטמבר 1995. בהתאם לחוק זה כהונתו של ראש העיר הופחתה ל-4 שנים ובהתאם לצו מיוחד של הנשיא מועד הבחירות הוכרז כ-16 יוני 1996.
מועמדים

ניצחונו של יורי לוז'קוב בבחירות האלה לא היה מוטל בספק. בנוסף לפופולריות העצומה של ראש העיר בקרב המוסקבאים השפיע על כך גם חולשת המועמדים האחרים. היריב הוותיק לראשות העיר (שאפילו הכריז במהלך אירועי אוקטובר 1993 כ"ראש האדמיניסטרציה של מוסקבה") אלכסנדר קראסנוב, כמו גם מועמדת השמאל אולגה סרגייבה, שלא זכתה לתמיכת המפלגה הקומוניסטית. השתתפותו של ואלרי שנצב כמועמד לתפקיד סגן ראש העיר, לצד לוז'קוב אפשרה ללוז'קוב למשוך חלק משמעותי מציבור הבוחרים הקומוניסטי. מועמד מינורי נוסף בשם ולדימיר פילוננקו השתתף בבחירות, אך לא היה לו כל סיכוי בבחירות שהיוו ניצחון מוחץ ללוז'קוב.
תוצאות

| # | מועמדים> לראש העיר | מועמדים> לסגן ראש העיר | % |
| --- | --- | --- | --- |
| 1. | יורי לוז'קוב | ואלרי שנצב | 88,49 |
| 2. | אולגה סרגייבה | סטניסלב טרחוב | 4,94 |
| 3. | אלכסנדר קראסנוב | א. מוסקביצ'ב | 3,31 |
| 4. | ולדימיר פילוננקו | א. צ'ומאקוב | 0,26 |
| נגד כולם | נגד כולם | נגד כולם | 1,72 |
| הצבעות פסולות | הצבעות פסולות | הצבעות פסולות | 1,28 |
| אחוז המצביעים בבחירות | אחוז המצביעים בבחירות | אחוז המצביעים בבחירות | 63,49 |
| כמות הבוחרים | כמות הבוחרים | כמות הבוחרים | 7,014,492 |
מאחר שהבחירות לראש העיר נערכו במוסקבה יחד עם הבחירות לנשיאות ומספר גדול של מצביעים הופנו לאזורים אחרים, המספר הכולל של הבוחרים משתנה מנתון לנתון. במקרה השני המספר עמד על 6,827,753 אנשים, אם סופרים את אחוז הקולות מהם, נראה שבפועל לוז'קוב קיבל את תמיכת 95% מהקולות.
הערות שוליים

↑  https://www.kommersant.ru/doc/27888
↑  http://tass.ru/moskva/672211
↑  http://www.businesspravo.ru/Docum/DocumShow_DocumID_60439.html
↑  http://www.politexpert.org/author.php?id=4B1C9592EB035
↑  http://lyubarev.narod.ru/elect/book/ch10.html#_Toc514675682
↑  http://cfo.gov.ru/regions/MOW#_Toc414960789
| מוסקבה |
| --- | --- | --- |
| תולדות מוסקבה | נסיכות מוסקבה • הקרב על מוסקבה • מוסקבה החדשה |  |
| ממשל ופוליטיקה | ראש עיריית מוסקבה (1991 • 1996 • 1999 • 2003 • 2013 • 2018 • 2023 • 2028) הדומה העירונית של מוסקבה (1993 • 1997 • 2001 • 2005 • 2009 • 2014 • 2019) • בית עיריית מוסקבה • הבית הלבן • בניין הדומה • בניין גוסטרוי • בניין משרד החוץ |  |
| מחוזות מוסקבה | מחוז מרכז • מחוז צפון • מחוז צפון מזרח • מחוז מזרח • דרום מזרח • מחוז דרום • מחוז דרום מערב • מחוז מערב • מחוז צפון מערב • מחוז זלנוגרד • מוסקבה החדשה • טרויצק |  |
| השכלה ותרבות | האוניברסיטה הממלכתית • הספרייה הממלכתית • פסטיבל הסרטים הבינלאומי במוסקבה • התזמורת הפילהרמונית • VGIK |  |
| מוזיאונים | המוזיאון ההיסטורי הממשלתי • גלריית טרטיאקוב • מוזיאון פושקין • המוזיאון להיסטוריה של מוסקבה • המוזיאון לאדריכלות הרוסית ע"ש שצ'וסב • מוזיאון החלל הרוסי • המוזיאון הזואולוגי של אוניברסיטת מוסקבה • מרכז התערוכה של כל רוסיה • מרכז התערוכות והכנסים סוקולניקי |  |
| כיכרות | כיכר מנז' • כיכר רבוליוציי • כיכר תיאטרלנאיה • כיכר פושקינסקאיה • כיכר לוביאנקה • כיכר קומסומולסקאיה • כיכר בולוטנאיה • כיכר ארבאט • כיכר אירופה • כיכר סטאריה • כיכר טריומפלנאיה  • כיכר בורוביצקאיה |  |
| שדרות ורחובות | רחוב טברסקאיה • ארבאט • רחוב ארבאט החדש • קוטוזובסקי פרוספקט • פטרובקה • פרוספקט מירה • לנינגרדסקי פרוספקט • לנינסקי פרוספקט |  |
| מבני תרבות | תיאטרון בולשוי • תיאטרון הצבא הרוסי • קרמלין איזמאילובו |  |
| צבא וביטחון | משטרת העיר • לוביאנקה • בניין משרד ההגנה |  |
| כלכלת מוסקבה | מוסקבה סיטי • הבורסה • המטבעה • גום • צום • מוסאנרגו • MGTS |  |
| תחבורה ציבורית | מטרו • מטרו 2 • חשמלית • כביש הטבעת • הטבעת המרכזית • הקוטרים המרכזיים • נמל התעופה דומודדובו • נמל התעופה ונוקובו • נמל התעופה שרמטייבו • תחנת האוטובוסים המרכזית • תחנת האוטובוסים שערי דרום • תחנת האוטובוסים שערי צפון • מונורייל • רכבל • הרכבת המהירה לסנקט פטרבורג |  |
| כנסיות ומבני דת | קתדרלת ישו המושיע • בית הכנסת קורל • הקתדרלה הקתולית • מסגד הקתדרלה • מנזר דונסקוי • מנזר נובוספסקי • קתדרלת קאזאן • מנזר דנילוב |  |
| ספורט | המתחם האולימפי לוז'ניקי • קומפלקס הספורט אולימפיסקי • אולימפיאדת מוסקבה (1980) • קרמלין קאפ • מונדיאל 2018 • אוטקריטיה ארנה • VEB ארנה • VTB ארנה • RZD ארנה • מגה-ספורט ארנה • צסק"א ארנה • אליפות העולם באתלטיקה 2013 • גמר ליגת האלופות 2008 |  |
| פארקים וגנים ציבוריים | פארק זריאדיה • פארק גורקי • ודנ"ח • לוסיני אוסטרוב • פארק סוקולניקי • פארק איזמאילובסקי • פארק ביטצבסקי • אי החלומות |  |
| אנדרטאות ופסלים | הפועל ואשת הקולחוז • פסל פיוטר הגדול • אנדרטת מינין ופוז'ארסקי • אנדרטת כובשי החלל • שער הניצחון • פסל ולדימיר הגדול  • אנדרטת יורי גגארין |  |
| אתרי מורשת עולמית | הקרמלין • הכיכר האדומה • מנזר נובודוויצ'י • כנסיית העלייה השמיימה בקולומנסקויה |  |
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
הונדה ג'ייד

| --- | --- |

Honda Jade (יוצרה בסין)
 מאפיינים כלליים
 יצרן:  Dongfeng Honda (אנ') (סין)  הונדה (יפו)
 שנות ייצור:  2013 – הווה
 הרכבה:  יפן יפן  הרפובליקה העממית של סין הרפובליקה העממית של סין
 מודל קודם:  Honda Stream (אנ')
 חברת אם:  הונדה
 אורך:  4,160 מ"מ
 רוחב:  1,777 מ"מ
 גובה:  1,531 מ"מ
 משקל:  1,409–1,540 ק"ג
 בסיס גלגלים:  2,760 מ"מ
 מפרט טכני
 מנוע:  4 צילינדרים, 1,799 סמ"ק המפיק 141 כ"ס ב-6,500 סל"ד, יחס דחיסה 10.6:1, מנוע "הונדה" מסדרה "Honda R engine" (אנ') מסוג "R18Z6"  4 צילינדרים, 1,498 סמ"ק המפיק 156 כ"ס, יחס דחיסה 10.6:1, מנוע "הונדה" מסדרה "Honda L engine" (אנ') מסוג "L15BF VTC Turbo" (מגדש טורבו)  4 צילינדרים, 1,496 סמ"ק המפיק 131 כ"ס + 30 כ"ס, יחס דחיסה 11.5:1 (מנוע היברידי)
 הילוכים:  תמסורת אוטומטית - 5 מהירויות  תמסורת אוטומטית רציפה מסוג "CVT"  תמסורת אוטומטית - 7 מהירויות מסוג "Dual-clutch transmission" (אנ')
הונדה ג'ייד (באנגלית: Honda Jade) הוא מיניוואן קומפקטי מתוצרת יצרנית הרכב היפנית הונדה (ביפן), ויצרן המכוניות הסיניות Dongfeng Honda (אנ') (שם רשמי: Dongfeng Honda Automobile Co., Ltd) (בסין) אשר מיוצר משנת 2013 ביפן ובסין.
יצרנית המכוניות הסינית Dongfeng Honda בבעלות "Dongfeng Motor Group" (אנ') והונדה (50%, 50% בשותפות "Joint venture" (אנ')).
"הונדה ג'ייד"

דגם "הונדה ג'ייד" התבסס על דגם "Honda Civic (ninth generation)" (אנ').
5 דלתות.
תצורות ישיבה: 5+2, 4+2.
מנוע קדמי.
סוגי מנוע: מנוע בנזין, מנוע הברידי.
סוגי הנעות: הנעה קדמית 4x2, הנעה כפולה 4x4.
4 רמות גימור של דגם 1.8 ליטר (בסין).
בשנת 2016 עבר הדגם מתיחת פנים (בסין). במאי 2018 הושק הדגם המחודש ביפן.
רמות הגימור הנוכחיות הן: "G", "RS, "X", "HYBRID RS" ו-"HYBRID X".
מחיר היחידה נע בין 149,800–183,800 רנמינבי (ספטמבר 2013, בסין, דגם 1.8 ליטר).
"הונדה ג'ייד" > דגמים

"1.5".
"1.8".
"Hybrid RS", הושק ביפן בפברואר 2016 בגרסת מושבים 2+2+2.
תמונות

"הונדה ג'ייד" (יוצרה בסין)
"הונדה ג'ייד", שנת 2014 (יוצרה בסין)
"הונדה ג'ייד" (יוצרה בסין)
"הונדה ג'ייד" (יוצרה ביפן)
"הונדה ג'ייד" (יוצרה ביפן)
"הונדה ג'ייד" דגם "RS" (יוצרה ביפן)
"הונדה ג'ייד" דגם "RS" - מבט לתא הנהג (יוצרה ביפן)
ראו גם

הונדה
הערות שוליים

↑  "הונדה ג'ייד" בסין carnewschina.com/2013/07/25/honda-jade-mpv-from-all-sides-in-china
↑  "הונדה ג'ייד" torque.com.sg/reviews/honda-jade-rs-review
↑  "הונדה ג'ייד" carscoops.com/2013/04/new-honda-jade-targets-chinese-market
↑  "הונדה ג'ייד" - קטלוג goo-net-exchange.com/catalog/HONDA__JADE
↑  "הונדה ג'ייד" היברידית - מפרט stcars.sg/singapore-car/cars/honda-jade-hybrid
↑  "הונדה ג'ייד" chinaautoweb.com/car-models/honda-jade
↑  "הונדה ג'ייד" היבריד ביפן motor1.com/news/52281/honda-jade-hybrid-introduced-in-japan-goes-on-sale-in-february
דרום אפריקה במלחמת העולם השנייה

חיילים דרום אפריקאים אוחזים בדגל ממלכת איטליה לאחר כיבושו של המתחם האיטלקי המבוצר במויאלה, שעל גבול אתיופיה עם קניה, במסגרת המערכה במזרח אפריקה במלחמת העולם השנייה, 1941
במהלך מלחמת העולם השנייה הייתה דרום אפריקה בין המדינות הראשונות שהכריזו מלחמה על גרמניה הנאצית. חיילי דרום אפריקה, שהייתה דומיניון של בריטניה הגדולה השתתפו לצד מדינות אחרות מחבר העמים הבריטי בקרבות באפריקה, באירופה ובזירות קרב אחרות.
הכרזת המלחמה

ערב מלחמת העולם השנייה, היה "האיחוד של דרום אפריקה" במצב פוליטי עדין. בעוד שבאופן רשמי, מאז חקיקת חוק וסטמינסטר בשנת 1931 היה האיחוד דומיניון של בריטניה הגדולה ולכאורה בעל בריתה הטבעי במצב של מלחמה, וראש המדינה היה ג'ורג' השישי, מלך הממלכה המאוחדת. ראש ממשלת דרום אפריקה היה ג'יימס ברי מוניק הרצוג שייצג את המפלגה הלאומית האנטי-בריטית. מפלגה זו הקימה מסגרת פוליטית משותפת שנקראה "המפלגה המאוחדת" ביחד עם המפלגה הדרום אפריקאית שהנהיג יאן סמאטס הפרו בריטי. מפלגה זו שלטה בדרום אפריקה מאז שנת 1934, כאשר הרצוג שימש כראש הממשלה, ואילו סמאטס כשר המשפטים.
ב-3 בספטמבר 1939 הכריזה בריטניה מלחמה על גרמניה הנאצית, ולכאורה הייתה דרום אפריקה מחויבת, כדומיניון, ללכת בעקבותיה. הרצוג סבר שעל דרום אפריקה להישאר נייטרלית, ואילו סמאטס תמך בכניסת דרום אפריקה למלחמה לצד בריטניה. הרצוג הגיש הצעה לפרלמנט כי דרום אפריקה תישאר נייטרלית, ואילו סמאטס הגיש הצעת החלטה ולפיה מנתקת דרום אפריקה את קשריה עם גרמניה. הבית דחה את הצעתו של הרצוג וקיבל את הצעת סמאטס ברוב של 80 קולות מול 67. כיוון שכך, הרצוג ניסה לפזר את הפרלמנט ולהכריז על בחירות כלליות, אך המושל הכללי של דרום אפריקה, סיר פטריק דאנקן סירב לכך. הרצוג התפטר, וסמאטס מונה להקים את הממשלה החדשה. סמאטס הוכרז לראש ממשלת האיחוד של דרום אפריקה, וב-6 בספטמבר 1939, הכריז האיחוד מלחמה על גרמניה.
כוח אדם

עם הכרזת המלחמה מנה צבא דרום אפריקה אך אלפים בודדים של חיילים בסדיר ובמילואים. הצבא לא היה ערוך להילחם מחוץ לגבולות דרום אפריקה. במדינה לא היה נהוג גיוס חובה, אך התנאים הכלכליים הקשים הביאו להתלהבות לשירות בצבא, ולהתגייסותם של מאות אלפים, משניתנה להם ההזדמנות.
מדיניות הגזע הדרום אפריקאית הקשתה מאוד על גיוס כוח אדם מתאים, בשל כך שהשחורים גויסו אך לתפקידים שאינם תפקידי לחימה. בסך הכל התגייסו לצבא 211,193 לבנים (מתוכם כ-24,000 נשים לבנות) ו-123,131 שחורים, צבעוניים והודים. בנוסף לכך שירתו 63,341 אנשים מכל הגזעים כמתנדבים בשירות חלקי.
יאן סמאטס

במהלך המלחמה קנה לעצמו סמאטס מעמד מיוחד בקרב בעלות הברית. הוא היה הגנרל הלא בריטי היחיד שצ'רצ'יל נועץ בו לעיתים קרובות. סמאטס היה לחבר בקבינט המלחמה הבריטי ב-1939, ובמאי 1941 מונה לפילדמרשל בצבא הבריטי. סמאטס הוביל את דרום אפריקה לחברות בארגון האומות המאוחדות, ונחשב לאחד מהמנהיגים החשובים של בעלות הברית. עם כל זאת, הייתה השתתפותה של דרום אפריקה במלחמה נושא מפלג, ובמהלך כל המלחמה עשו אנשי האופוזיציה בראשות הרצוג ודניאל פרנסואה מאלאן מאמצים לפגוע במאמץ המלחמתי. יוקרתו האישית של סמאטס נפגעה בקרב עמו כתוצאה מתמיכתו במלחמה, ובשנת 1948 הביס מאלאן את סמאטס בבחירות.
תרומותיה של דרום אפריקה בלחימה

דרום אפריקה וכוחותיה המזוינים תרמו בזירות לחימה רבות. התרומה העיקרית הייתה באספקת כוח אדם, נשק וחומרי גלם במהלך המערכה במדבר המערבי ובמהלך המערכה במזרח אפריקה, אך התרומה התבטאה גם במתן אפשרות לספינות בעלות הבריטית לעגון בנמל ידידותי בדרכם מהאוקיינוס האטלנטי אל האוקיינוס ההודי, במתנדבים רבים לשורות ה-RAF, ובלחימה במערכות רבות נוספות.
לוחמי צבא דרום אפריקה לחמו לצד לוחמים נוספים ממושבות בריטניה והדומיניונים, ורבים מהם זכו לעיטורים צבאיים בריטיים, ולכך ששמם יאוזכר בהודעות רשמיות של הצבא הבריטי, לצד לוחמים בצבאות כצבא הבריטי וצבא הודו הבריטית. כך, למשל, אוזכר קולונל סטיבן מלוויל שהיה לאחר מכן מפקד הצבא הדרום אפריקאי, בציון לשבח במזכר בריטי רשמי בשנת 1943
ואלו תרומותיה העיקריות של דרום אפריקה ללחימה:
צבא דרום אפריקה שימש תפקיד חשוב במסגרת המערכה במזרח אפריקה. הדיוויזיה הדרום אפריקאית הראשונה שהוקמה ב-1940 תחת פיקודו של גנרל ג'ורג' ברינק נשלחה לקניה, שם הייתה חלק מכוח בן שלוש דיוויזיות אפריקניות תחת פיקודו של גנרל אלן קנינגהם שלחם כנגד האיטלקים עד לכיבוש מלא של אתיופיה, סומליה ואריתריאה באמצע שנת 1941. בשלבים הראשונים של המערכה, בהם תקפו האיטלקים את עמדות הבריטים ובעלי בריתם בקניה ובסודאן, הייתה למעורבות חיל האוויר הדרום אפריקאי השפעה חשובה בהדיפת המתקפה.
במסגרת המערכה במדבר המערבי לחמו מספר דיוויזיות דרום אפריקאיות בקרבות הקשים כנגד כוחותיו של רומל. הדיוויזיה הדרום אפריקאית הראשונה לחמה במספר קרבות ב-1941 וב-1942 לרבות קרב אל עלמיין. הדיוויזיה הדרום אפריקאית השנייה השתתפה אף היא בקרבות, אך ביוני 1942 נפלו בשבי שתי חטיבות שלמות מן הדיוויזיה במהלך נפילת טוברוק.
במהלך הקרב על מדגסקר, שנערך בין מאי לנובמבר 1942 בין כוחות בעלות הברית לבין אנשי צרפת של וישי שהחזיקו באי מדגסקר מילאה דרום אפריקה תפקיד חשוב בתכנון הקרב ובלחימה לצד כוחות בריטים אחרים. דרום אפריקה עצמה הייתה בסיס חשוב ממנו יצאו החיילים למערכה וממנו הגיעו אספקה ונשק ללוחמים במהלך המערכה. החטיבה הממונעת הדרום אפריקאית השביעית נטלה חלק ניכר בלחימה. חטיבה זו הייתה חלק מהדיוויזייה הדרום אפריקאית השלישית, ששימשה ברובה בתפקידי שמירה ואבטחה בדרום אפריקה.
הדיוויזיה הדרום אפריקאית המשוריינת ה-6 לחמה בקרבות רבים במסגרת המערכה באיטליה.
חיל האוויר של דרום אפריקה השתתף בקרבות רבים במזרח אפריקה, צפון אפריקה (במסגרת חיל האוויר המדברי), סיציליה, איטליה, והבלקן, ואפילו במסגרת הפצצת שדות הנפט הרומנים בפלוישט, וסיוע למורדי מרד ורשה. דרום אפריקאים רבים התנדבו כיחידים, ולחמו במסגרת ה-RAF כטייסים. הוקמה טייסת 7 בחיל האוויר הדרום אפריקאי שפעלה במערב אירופה.
הצי של דרום אפריקה היה בעל תפקיד חשוב במסגרת בעלות הברית, וספינותיו לחמו מספר פעמים כנגד היפנים.
קורבנות ואבדות

מספר ההרוגים הדרום אפריקאים במלחמה היה 12,046, מספר הפצועים היה 14,363, ו-16,430 חיילים הוכרזו כנעדרים או נפלו בשבי. עם זאת, בניגוד למדינות אחרות שלחמו במלחמה זו, לא סבלה דרום אפריקה הרוגים מקרב האוכלוסייה האזרחית.
הערות שוליים

↑  Hertzog defeated on neutrality issue, פלסטיין פוסט, 6 בספטמבר 1939
↑  South African Union cabinet declares war on Germany, פלסטיין פוסט, 8 בספטמבר 1939
↑  Germany invades Poland, starting World War II אתר היסטוריה מקוונת של דרום אפריקה
↑  Smuts created a Field Marshal, פלסטיין פוסט, 25 במאי 1941
↑  ד"ר מיכאל היימן, "האימפריה הבריטית בין שתי המלחמות", תולדות המאה ה-20, כרך ראשון, הוצאת יזרעאל, 1963, עמ' 280
↑  הודעה על אזכורים וציונים לשבח נספח ללונדון גאזט, 8.7.1943
↑  Germany invades Poland, starting World War II אתר היסטוריה מקוונת של דרום אפריקה
| מלחמת העולם השנייה לפי מדינה |
| --- | --- | --- |
| אירופה | איטליה • איסלנד • אירלנד • אלבניה • אסטוניה • בולגריה • בלגיה • ברית המועצות (אוקראינה • אזרבייג'ן • בלארוס) • גרמניה הנאצית • דנמרק • הוותיקן • הולנד • הונגריה • הממלכה המאוחדת • איי התעלה • גיברלטר • וויילס • יוגוסלביה • יוון • לוקסמבורג • ליטא • ליכטנשטיין • נורווגיה • סלובניה • ספרד • פולין • פורטוגל • פינלנד • צ'כוסלובקיה (סלובקיה) • צרפת • רומניה • שוודיה • שווייץ |  |
| אסיה | איראן • בורמה • הודו • הודו–סין (קמבודיה) • הונג קונג • הפיליפינים • היישוב היהודי • טובה • טורקיה •  טיבט • יפן • מונגוליה • מלאיה • נפאל • סין (מנצ'וריה) • סינגפור • מדינה • ציילון • תאילנד |  |
| צפון אמריקה | אל סלוודור • ארצות הברית • גרינלנד • ניופאונדלנד • פנמה • קובה •  קנדה |  |
| דרום אמריקה | אורוגוואי • אמריקה הלטינית • ארגנטינה • ברזיל • גויאנה הבריטית • ונצואלה • סורינאם • קולומביה |  |
| אפריקה | אפריקה המערבית הצרפתית • אתיופיה • גמביה • דרום אפריקה • חוף השנהב • ליבריה • מדגסקר • מצרים • ניאסלנד • סומלילנד הבריטית • סומלילנד הצרפתית • סיירה לאון • צפון אפריקה (מרוקו • תוניסיה) • קונגו הבלגית • קניה • רודזיה הדרומית |  |
| אוקיאניה | אוסטרליה • איי גילברט • איי האוקיינוס השקט • איי שלמה • נאורו • ניו זילנד |  |
| אחר | אנטארקטיקה |  |
| --- | --- |
בקרת זהויות :  LCCN: sh2010119767 
יאן סמאטס בכינוס של ראשי מדינות חבר העמים בשנת 1944 לצד ראש ממשלת בריטניה, וינסטון צ'רצ'יל, ראש ממשלת קנדה מקנזי קינג, ראש ממשלת אוסטרליה, ג'ון קרטין וראש ממשלת ניו זילנד פיטר פרייזר
דני קרסנוב

| --- | --- |
אין תמונה חופשית
 לידה:  27 במאי 1970 (בן 54) מוסקבה, ברה"מ 
 מידע כללי
 מדינה:  ישראל 
 ספורט
 ענף ספורט:  אתלטיקה 
 
יבגני דני קרסנוב (נולד ב-27 במאי 1970) הוא אתלט עבר ישראלי. אלוף ושיאן ישראל בקפיצה במוט. השתתף ב-3 אולימפיאדות (ברצלונה 1992, אטלנטה 1996 וסידני 2000) במדי נבחרת ישראל. היה לאתלט הגבר הישראלי הראשון שהשתתף בגמר אולימפי.